CELEX: 62013CN0143
Language: et
Date: 2013-03-20 00:00:00
Title: Kohtuasi C-143/13: Eelotsusetaotlus, mille on esitanud Tribunalul Specializat Cluj (Rumeenia) 20. märtsil 2013 — Bogdan Matei, Ioana Ofelia Matei versus SC Volksbank România SA

15.6.2013   
            
            
               ET
            
            
               Euroopa Liidu Teataja
            
            
               C 171/15
            
         Eelotsusetaotlus, mille on esitanud Tribunalul Specializat Cluj (Rumeenia) 20. märtsil 2013 — Bogdan Matei, Ioana Ofelia Matei versus SC Volksbank România SA
   (Kohtuasi C-143/13)
   2013/C 171/29
   Kohtumenetluse keel: rumeenia
   
      Eelotsusetaotluse esitanud kohus
   
   Tribunalul Specializat Cluj
   
      Põhikohtuasja pooled
   
   
      Hagejad: Bogdan Matei, Ioana Ofelia Matei
   
      Kostja: SC Volksbank România SA
   
      Eelotsuse küsimus
   
   Arvestades, et vastavalt direktiivi 93/13/EMÜ (1) artikli 4 lõikele 2 ei ole tingimuste õiglase või ebaõiglase iseloomu hindamine seotud lepingu põhiobjekti mõiste, hinna ja tasu piisavuse ega vastutehinguna pakutavate teenuste või kaubaga, kui kõnealused tingimused on koostatud lihtsas ja arusaadavas keeles;
   ja
   kuna vastavalt direktiivi 2008/48/EÜ (2) artikli 2 lõike 2 punktile a ei ole hüpoteegiga tagatud krediidilepingu objekti kindlaksmääramiseks kohaldatav direktiivi 2008/48/EÜ artikli 3 punktis g sätestatud mõiste, mille kohaselt hõlmab „krediidi kogukulu tarbijale” kõiki lepingutasusid, mida tarbija on kohustatud maksma seoses tarbijakrediidilepinguga;
   siis kas
   direktiivi 93/13/EMÜ artikli 4 lõikes 2 kasutatud mõisteid „põhiobjekt” ja/või „hind” võib tõlgendada nii, et nende mõistete (hüpoteegiga tagatud krediidilepingu „objekt” ja/või „hind”) alla kuuluvate, krediidiasutusele võlgnetava vastusoorituse moodustavate elementide hulgas on ka hüpoteegiga tagatud krediidilepingu järgse krediidi kulukuse aastamäär, mis koosneb eelkõige fikseeritud või ujuvast intressimäärast, panga lepingutasud ning muud sissearvatud ja krediidilepingus kindlaks määratud kulud?
   
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).
   
      (2)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66).